ශ්‍රී ලංකාවේ කීර්තිනාමයට හානි කිරීමේ සහ රජයේ හමුදාවන් අපහසුතාවන්ට පත්කිරීමේ අරමුණින් බ්‍රිතාන්‍ය චනල් 4 නාලිකාව අසථ්‍ය වීඩියෝ පටයක් ප්‍රදර්ශනය කරන ලද අතර ශ්‍රී ලංකාවේ පැවැති මානුෂීය මෙහෙයුම්වල අවසන් කාල සමය පාදක කරගෙන නිර්මාණාත්මක ලෙස එය නිෂ්පාදනය කර තිබේ.බ්‍රිතාන්‍ය චැනල් ෆෝ නාලිකාව ශ්‍රී ලංකාවේ යුද අපරාධ සිදුවූ බවට කරුණු දක්වමින් ප්‍රසිද්ධියට පත්කරන ලද අදාළ වාර්තාමය වීඩියෝවේ නිරූපිත පීඩාවට පත් ද්‍රවිඩ ජනයා සම්පූර්ණයෙන්ම මුදල් ගෙවන ලද එල්.ටී.ටී.ඊ සංවිධානයේ උදවිය බවද නෙසබි සාමිවරයා ප්‍රකාශකර ඇත.මේ අතර පාලක කොන්සර්වේටිව් පක්ෂය නියෝජනය කරන බ්‍රිතාන්‍ය අගමැතිවරයා පෙන්වාදී තිබෙන්නේ ශ්‍රී ලංකාව එළඹෙන මාර්තු මාසය වනවිට අභ්‍යන්තර පරීක්ෂනයක් සිදු නොකරන්නේ නම් ඒ සඳහා වන ජාත්‍යන්තර ස්වාධීන පරීක්ෂණයක් වෙනුවෙන් සහාය ලබාදෙන බවයි.නමුත් එය පොරොන්දු වූ කාල රාමුවට පටහැනිවන අයුරින් බ්‍රිතාන්‍ය රජය ක්‍රියාකරන බවද නෙසබි සාමිවරයා පෙන්වාදී තිබේ.එක්සත් ජාතීන්ගේ මානව හිමිකම් කවුන්සිලයේ බලපෑම් අනුව එක්සත් රාජධානි ආණ්ඩුව ක්‍රියා කරමින් සිටින්නේ මන්දැයි හෙතෙම බ්‍රිතාන්‍ය පාර්ලිමේන්තුවේ දී ප්‍රශ්න කර ඇත..